|  |  |
| --- | --- |
|  |  |
| Til høringsparterne jf. vedlagte høringsliste | 16. maj 2023  2022-1314 |

# Høring over udkast til bekendtgørelse om forenkling af foranstaltninger til fremme af gennemførelsen af det transeuropæiske transportnet

Transportministeriet sender hermed udkast til bekendtgørelse om foranstaltninger til fremme af gennemførelsen af det transeuropæiske transportnet i høring.

Bekendtgørelsen er en del af implementeringen af EU-direktiv (EU) 2021/1187 af 7. juli 2021 om forenkling af foranstaltninger til fremme af gennemførelsen af det transeuropæiske transportnet (TEN-T).

Bekendtgørelsen fastsætter processen for koordineringen af proceduren for indhentning af tilladelser forud for påbegyndelse af et projekts anlægsfase. Infrastrukturprojekter vil være omfattet af bekendtgørelsens bestemmelser, såfremt:

1. Projektet er beliggende på de forhåndsudpegede strækninger, som følger af bekendtgørelsens bilag 1, eller;

1. Projektet er beliggende på den danske del af TEN-T-hovednetkorridoren, Skandinavien-Middelhavet, og har samlede omkostninger på minimum 300 mio. EUR.

Bekendtgørelsen forventes at træde i kraft 1. juli 2023 med virkning fra og med den 10. august 2023.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 14. juni 2023.**

Høringssvar bedes sendt til [erv@trm.dk](mailto:erv@trm.dk) med kopi til [trm@trm.dk](mailto:trm@trm.dk) med henvisning til sagsnummer 2022-1314.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til Elise Regitze Voss på [erv@trm.dk](mailto:erv@trm.dk) og telefon 24 92 04 35.

Med venlig hilsen

Elise Regitze Voss